b'\n_START_ARTICLE_\nAvstrijska hokejska liga 2008/09\n_START_SECTION_\nHokejska liga Erste Bank\n_START_PARAGRAPH_\nTo je 4. sezona pod fran\xc5\xa1iznim imenom Liga EBEL (poslovenjeno Hokejska liga Erste Bank). Za\xc4\x8dela se je z otvoritveno tekmo med mo\xc5\xa1tvoma Vienna Capitals in EC KAC 18. septembra 2008.\n_START_SECTION_\nSistem tekmovanja\n_START_PARAGRAPH_\nRedni del sestoji iz 54 tekem, kar pomeni 6 tekem proti vsaki ekipi oziroma, da vsaka ekipa igra z vsako ekipo trikrat na doma\xc4\x8dem terenu in trikrat v gosteh. Razpolovitve to\xc4\x8dk na polovici rednega dela kot v prej\xc5\xa1nji sezoni ni bilo. Vmesnega dela med rednim delom in kon\xc4\x8dnico ni. To pomeni, da se v kon\xc4\x8dnico avtomati\xc4\x8dno uvrsti 8 najbolje uvr\xc5\xa1\xc4\x8denih mo\xc5\xa1tev po rednem delu. Pari nasprotnih mo\xc5\xa1tev v kon\xc4\x8dnici se dolo\xc4\x8dijo slede\xc4\x8de: prvouvr\xc5\xa1\xc4\x8dena ekipa se pomeri z osmo, druga s sedmo, tretja s \xc5\xa1esto in \xc4\x8detrta s peto. Vse faze kon\xc4\x8dnice se igrajo po modelu Best-of-seven oziroma na \xc5\xa1tiri zmage. Prednost ene tekme ve\xc4\x8d na doma\xc4\x8dem terenu ima ekipa, ki je bolje uvr\xc5\xa1\xc4\x8dena po rednem delu. Zmagovalec v finalu prejme naslov Prvak Lige EBEL, \xc4\x8de gre za avstrijsko ekipo, pa tudi Avstrijski dr\xc5\xbeavni prvak v hokeju na ledu. \xc4\x8ce ni v finalu nobene avstrijske ekipe, postane avstrijski dr\xc5\xbeavni prvak v hokeju na ledu tisto mo\xc5\xa1tvo, ki se uvrsti v polfinale in (\xc4\x8de sta v polfinalu dve avstrijski ekipi in se obe ne uvrstita v finale) je bolje uvr\xc5\xa1\xc4\x8deno po rednem delu od drugega morebitnega avstrijskega mo\xc5\xa1tva.\n_START_SECTION_\nIzstop HC TWK Innsbrucka\n_START_PARAGRAPH_\nVodstvo kluba HC TWK Innsbruck je na svoji spletni strani 3. marca 2009 oznanilo izstop kluba iz Hokejske lige Erste Bank in odhod v Narodno ligo.   Kot razlog so navedli hude finan\xc4\x8dne stro\xc5\xa1ke in dodali, da bodo svoj prora\xc4\x8dun 2,5 mio \xe2\x82\xac v sezoni 2009/10 prisiljeni zmanj\xc5\xa1ati za tretjino.\n_START_SECTION_\nSistem tekmovanja\n_START_PARAGRAPH_\nZaradi odpovedi mo\xc5\xa1tva EHC Team Wien (h\xc4\x8derinske ekipe Vienna Capitalsov) je vseh 8 mo\xc5\xa1tev avtomati\xc4\x8dno uvr\xc5\xa1\xc4\x8denih v kon\xc4\x8dnico.\n_START_SECTION_\nSistem tekmovanja\n_START_PARAGRAPH_\nRedni del se za\xc4\x8dne 27. septembra 2008 in kon\xc4\x8da 7. februarja 2009. Redni del sestoji iz 12 tekem, kar pomeni, da vsaka ekipa igra z vsako dvakrat na doma\xc4\x8dem terenu in dvakrat v gosteh. Vsa \xc5\xa1tiri mo\xc5\xa1tva so avtomati\xc4\x8dno uvr\xc5\xa1\xc4\x8dena v kon\xc4\x8dnico. Tako polfinale kot finale se igrata po modelu Best-of-three. Zmagovalec je znan najkasneje 28. marca 2009. Tekmovanje poteka ob sobotah.'